48 
Plade og et Lag Bomuld. Store Skind rulles ind i 
Papir, herom lægges et gennemvædet Viskestykke og 
herom et Stykke tykt Papir, som lukkes ved Enderne. 
Rensning og Vadskning af Fuglenes Fjerdragt. 
Fjerene kan være krøllede og i Uorden, de kan være 
vaade og sammenklæbede af Blod og Maveindhold eller 
paa anden Maade forurenede (er det f. Eks. Fugle, som 
lever paa Gran- eller Fyrretræer eller fangne paa Lim- 
pind, kan deres Fjer ofte være sammenklæbede af Har- 
piks eller Fuglelim), og Fjerklædningen skal da baade 
renses og bringes i Orden, saaledes at den saa vidt 
muligt faar den Lethed, Blødhed og Elegance, som den 
har paa den levende Fugl. 
Det første, som foretages, er at stoppe Bomuld i 
Svælget, Næsebor, Gatboret og Skudsaar. Er der Slim 
eller Blod i disse, fjernes dette — ved Hjælp af Bom- 
uld og en Pincet eller Syl — ved gentagne Gange at 
tørre ud, indtil Bomulden ikke bliver blodig eller snavset. 
Er Fjerene omkring et Saar stærkt sammenklæbede af 
størknet Blod, maa man med Forsigtighed finde Saaret, 
pille Fjerene til Side med Syl og Pincet og blødgøre 
det størknede Blod med en lille Svamp (helst en Øjen- 
svamp) og koldt Vand. Blodkagerne kan da pilles bort 
uden at afrive Fjer. Saaret lukkes med Bomuld. 
Beskadigelser paa og omkring Øjnene maa be- 
handles med allerstørste Omhu, thi en Fugl med slet 
behandlet Hoved og Øjne er temmelig værdiløs, og man 
bør i den Retning stille meget strenge Fordringer. 
Er Øjet beskadiget saaledes, at man kan blive ud- 
sat for, at Øjevædsken vil løbe ud, trækker man hele 
Øjeæblet ud med en Hagepincet, idet man vender det 
beskadigede Øje nedad. Øjehulen fyldes bagefter med 
Bomuld. 
